recursal/SuperWikiNEXT-32B huggingface dataset:
Ο **Σάββας Καμινάρης Φωκιανός** ήταν Έλληνας αξιωματούχος στη Μολδαβία, Φιλικός και παράγων που σχετίστηκε με την επανάσταση του Αλ. Υψηλάντη το 1821.  

Γεννήθηκε στην Πάτμο το 1785 από πατέρα που καταγόταν από την Παλαιά Φώκαια (Μ. Ασία). Σπούδασε στην Πατμιάδα Σχολή και στις αρχές του 19ου αιώνα μετέβη στη Μολδαβία. Σχετίστηκε με το περιβάλλον του Σκαρλάτου Καλλιμάχη και αναρριχήθηκε σε στρατιωτικά αξιώματα όπως του "καμινάρη", δηλαδή αρμόδιος για τον φόρο του κρασιού, των οινοπνευματωδών ποτών και του καπνού. Πολέμησε κατά Τούρκων που είχαν αυτονομηθεί από την οθωμανική εξουσία και λυμαίνονταν τη χώρα, και ιδίως κατά του πασά Πασβάνογλου του Βιδινίου. Για τις υπηρεσίες του αυτές προήχθη σε χιλίαρχο από τον μεγάλο βεζύρη Κιόρ-Γιουσούφ. Έγινε μέλος της Φιλικής Εταιρείας αλλά με επιφυλάξεις γιατί ζητούσε την πλήρη ετοιμασία πριν ξεκινήσει η επανάσταση. Εστάλη στη Σερβία για να συνεννοηθεί με τους Σέρβους για κοινή δράση αλλά επέστρεψε άπρακτος.  

Όταν ξεκίνησε το κίνημα του Υψηλάντη ήρθε σε αντίθεση με τον τελευταίο με την αιτιολογία ότι η βοήθεια από τη Ρωσία ήταν μη πραγματοποιήσιμη. Για το λόγο αυτό συνεργάστηκε με τους Τούρκους και τον Μάιο του 1821 πολέμησε κατά των Ελλήνων επικεφαλής 700 Αρναούτων. Μετά την αποτυχία της εξέγερσης του Υψηλάντη, και παρ' ότι είχε συνεργαστεί με τους Τούρκους, οι τελευταίοι τον παγίδευσαν στο Βουκουρέστι όπου σκότωσαν τον ίδιο και όλο το στρατιωτικό του σώμα.

Πηγές
-----

* Μεγάλη Ελληνική Εγκυκλοπαίδεια (Δρανδάκη). Λήμμα "Σάββας Φωκιανός".
* Άρθρο της Βικιπαίδειας στα Βουλγαρικά για τον ίδιο (στα Βουλγαρικά λέγεται Сава Бинбаши, όπου το τελευταίο σημαίνει το ίδιο με το Καμινάρης - είναι ένα τουρκικό αξίωμα):

Εξωτερικοί σύνδεσμοι
--------------------

* «Το ’21 ως μια χαμένη ευκαιρία πανβαλκανικής εξέγερσης» Συνέντευξη Λατσεζάρ Κράστεφ
Ο **Σηλώμ** είναι βιβλικό πρόσωπο που αναφέρεται στην Παλαιά Διαθήκη και συγκεκριμένα στο Βιβλίο της Γένεσης.

Ο Σηλώμ ήταν ο τριτότοκος γιος του Ιούδα του προπάτορα και της Σαυά, αδελφός του Ηρ και του Αυνάν. Μετά τον θάνατο του Αυνάν η χήρα αυτού Θάμαρ, πρώην χήρα του Ηρ, θα λάμβανε σύμφωνα με το νόμο σύζυγο τον νεότερο αδελφό εκείνων, τον Σηλώμ. Αυτό όμως δεν το επέτρεψε ο πατέρας του Ιούδας μη πεθάνει και αυτός.  
 
Σύμφωνα με τις Γραφές (Α' Χρονικά κεφ.4:21) ο Σηλώμ απέκτησε τέσσερις γιους, χωρίς ν΄ αναφέρεται η σύζυγος ή μητέρα αυτών. Γιοι του Σηλώμ ήταν οι Ηρ, Λααδά, Ιωακείμ, Ιωάς και Σαράφ που κατοικούσαν στη γη Μωάβ.

Πηγές
-----

* Βιβλίο Γένεσις Κεφ.38
Η **Περιοχή του Σάανιτς** (αγγλικά: Saanich) είναι περιοχή δήμου στη Νήσο Βανκούβερ της Βρετανικής Κολομβίας στον Καναδά, εντός της περιοχής της Ευρύτερης Βικτώριας. Ο πληθυσμός ήταν 114.148 στην απογραφή του 2016, καθιστώντας τον τον πιο πυκνοκατοικημένο δήμο στο Γεωγραφικό Διαμέρισμα Κάπιταλ και τη Νήσο Βανκούβερ, και τον όγδοο πιο πυκνοκατοικημένο στην επαρχία. Η περιοχή υιοθέτησε το όνομά της από το Πρώτο Έθνος των Σάανιτς, που σημαίνει «αναδυόμενη γη» ή «αναδυόμενοι άνθρωποι». Η Περιοχή λειτουργεί ως αμιγώς οικιστική κοινότητα ακριβώς βόρεια της Βικτώριας της Βρετανικής Κολομβίας.

Με έκταση 103,44 τετραγωνικών χιλιομέτρων, αποτελεί τον μεγαλύτερο δήμο στην Ευρύτερη Βικτώρια. Ο δήμος περιέχει μια μεγάλη ποικιλία αγροτικών και αστικών τοπίων και γειτονιών που εκτείνονται βόρεια προς τη χερσόνησο Σάανιτς. Το Σάανιτς φιλοξενεί τμήμα του Πανεπιστημίου της Βικτώριας, το οποίο είναι διχοτομημένο από τον γειτονικό δήμο του Όουκ Μπέι. Η τοπογραφία του δήμου είναι κυματοειδής με πολλά παγετώδη επανθήματα βράχων. Τα υψόμετρα κυμαίνονται από τη στάθμη της θάλασσας έως τα 229 μέτρα. Το φυσικό περιβάλλον επηρεάζεται σε μεγάλο βαθμό από το νερό. Υπάρχουν 8,1749 τετραγωνικά χιλιόμετρα λιμνών γλυκού νερού και 29,61 χιλιόμετρα θαλάσσιας ακτής.

Παραπομπές
----------

1. ↑
2. ↑  Elliott, John. «SENĆOŦEN Community Portal». *www.firstvoices.ca*. Αρχειοθετήθηκε από το πρωτότυπο στις 31 Ιουλίου 2017. Ανακτήθηκε στις 10 Απριλίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 134786356

 |

 |
Το **πρόβατο Σφακίων**, ή **σφακιανό πρόβατο**, είναι ελληνική φυλή γαλακτοπαραγωγού προβάτου. Κατάγεται από την περιοχή την Σφακίων, όπου και εκτρέφεται ως επί το πλείστον μέχρι σήμερα. Πιστεύεται ότι έχει επιρροές από ιταλικές φυλές. Παρότι δεν είναι ιδιαίτερα υψηλής παραγωγής, προτιμάται από τους ντόπιους κτηνοτρόφους λόγω της ανθεκτικότητάς του και της λιτοδίαιτης φύσης του. Ο συνολικός αριθμός των αμιγώς εκτρεφόμενων ατόμων της φυλής ανέρχεται σε 66.000.

Εμφάνιση
--------

Ο χρωματισμός είναι κατά κανόνα λευκός, με μικρούς μαύρους δακτύλιους γύρω από τους οφθαλμούς και πιθανώς μαύρες κηλίδες στα άκρα. Το τρίχωμα είναι μακρύ και καλύπτει όλο το σώμα, εκτός της κεφαλής, της κάτω κοιλιακής χώρας και του κάτω μέρους των άκρων. Το κεφάλι είναι μακρύ με κυρτό επιρρίνιο. Τα αρσενικά έχουν ελικοειδή κέρατα, ενώ τα θηλυκά είναι συνήθως ακέρατα. Τα αυτιά είναι μετρίου μεγέθους και οριζόντια. Ο μαστός παρουσιάζει γενικά καλή διάπλαση, αλλά οι θηλές είναι σχετικά μικρού μήκους.

Πρόκειται για μικρόσωμη φυλή. Το ύψος ανέρχεται στα 65 cm για τους κριούς και στα 58 cm για τις προβατίνες, ενώ τα αντίστοιχα μέσα σωματικά βάρη είναι 61 kg και 41 kg.

Αναπαραγωγικά χαρακτηριστικά και αποδόσεις
------------------------------------------

Η φυλή είναι σχετικά πρώιμη. Τα αρσενικά ξεκινούν την αναπαραγωγική τους ζωή γύρω στους 18 μήνες, ενώ τα θηλυκά στους 12. Η πολυδυμία ανέρχεται στα 1,36 αρνιά ανά τοκετό. Η αμελγόμενη ποσότητα γάλακτος κυμαίνεται από 98 kg έως 160 kg ανά ζώο και αμελκτική περίοδο, με τον μέσο όρο να βρίσκεται περίπου στα 129 kg.

Παραπομπές
----------

1. 1 2  «Sfakiano/Πρόβατο/Ελλάδα». *www.efabis-greece.gr*. Ανακτήθηκε στις 30 Ιουνίου 2017. [*νεκρός σύνδεσμος*]
2. 1 2 3 4  «Φυλή Σφακίων» (PDF). *Υπουργείο Αγροτικής Ανάπτυξης και Τροφίμων*. Αρχειοθετήθηκε από το πρωτότυπο (PDF) στις 23 Φεβρουαρίου 2017. Ανακτήθηκε στις 30 Ιουνίου 2017.
3. 1 2  Ρογδάκης, Εμμανουήλ (2006). *Γενική Ζωοτεχνία*. Αθήνα: Εκδόσεις Σταμούλη. ISBN 960-351-674-0.
4. ↑  Kitsopanidis, G.I. (2008). «Effects of yield variation and lambing period on the profitability of certain sheep breeds in Greece». *New Medit* **7** (2): 36-40.. Ανακτήθηκε στις 30 Ιουνίου 2017. [*νεκρός σύνδεσμος*]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Ελληνικές φυλές προβάτων |
| --- |
|  |
| Υπάρχουσες | 
* Αγρινίου
* Αιγαιοπελαγίτικη
* Ανωγείων
* Άργους
* Αστερουσίων
* Γλώσσας Σκοπέλου
* Ευδήλου Ικαρίας
* Ζακύνθου
* Θράκης
* Καλαρρύτικη
* Καραγκούνικη
* Καρύστου
* Κατσικά Ιωαννίνων
* Κεφαλλονιάς
* Κοζάνης
* Κοκοβίτικη
* Κύμης
* Λέσβου
* Μπούτσικο
* Πηλίου
* Σαρακατσάνικη
* Σερρών
* Σφακίων
* Φλώρινας
* Φριζάρτα
* Χίου
 |
|  |
| Εξαφανισμένες | 
* Γραμμουστιανή
* Καταφυγίου
* Λευκίμμης
* Ρουμλουκίου
 |

 |
Ο **Σάνι Κίνγκσλεϊ** (9 Σεπτεμβρίου 1981) είναι Νιγηριανός πρώην μεσοεπιθετικός ποδοσφαιριστής με πορτογαλικό διαβατήριο.

Βιογραφικό
----------

Ο **Κίνγκσλεϊ** γεννήθηκε στις 9 Σεπτεμβρίου του 1981 και ξεκίνησε την καριέρα του από την Φατίμα. Το 2001 πήρε την απόφαση να συνεχίσει την καριέρα του στην Κάλντας, ομάδα Β’ κατηγορίας της Πορτογαλίας, όπου έμεινε για δύο σεζόν έχοντας 67 συμμετοχές και 14 γκολ. Το 2003 μεταγράφηκε στην Μπέιρα Μαρ, ομάδα πρώτης κατηγορίας της χώρας, όπου ήταν βασικό στέλεχος. Συνολικά είχε σε δύο χρόνια παρουσίας στην ομάδα 61 συμμετοχές και 7 γκολ. Το 2005 αποκτήθηκε από την αιγυπτιακή Ζαμάλεκ ΣΚ, χωρίς όμως να καταφέρει να ξεχωρίσει (5 συμμετοχές χωρίς τέρμα).

Τον Ιανουάριο του 2007 αποκτήθηκε από την ΑΕΚ Λάρνακας, όπου είχε αξιόλογες εμφανίσεις πετυχαίνοντας 13 γκολ σε 37 εμφανίσεις, ενώ το 2008 παραχωρήθηκε στην ουκρανική Μεταλούργκ Ντονέτσκ. Τον Ιούλιο του 2010 επέστρεψε στην ΑΕΚ Λάρνακας, δηλώνοντας ότι επέστρεψε στην οικογένειά του. Πρόκειται για το ίνδαλμα των οπαδών της ΑΕΚ, οι οποίοι τον υπεραγαπούν.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προσωπικός ιστότοπος
Ο **Σάββας Καρυπίδης** (Κατερίνη, 23 Μαΐου 1979) είναι Έλληνας πρώην διεθνής αθλητής της χειροσφαίρισης. Έχει ύψος 1.83 μ. και αγωνιζόταν στη θέση του δεξιού εξτρέμ (Right Winger). Η καριέρα του διήρκεσε δεκαεπτά χρόνια, εκκινώντας από την ομάδα της γενέτειρας του, τον Αρχέλαο Κατερίνης, και εν συνεχεία παίζοντας σε κορυφαίες ομάδες του Ελληνικού Πρωταθλήματος Χειροσφαίρισης, όπως ο Πανελλήνιος, η ΑΕΚ και ο Φίλιππος Βέροιας.

Ακολούθησε διεθνή καριέρα παίζοντας πρώτα για ένα εξάμηνο το 2005 στην Ελβετική *Σαφχάουζεν* και στις Γερμανικές *Βέτσλαρ* (2005-2006), και από το 2008 στη *Μέλσουνγκεν*. Αγωνίστηκε στην *ΑΕΚ* την περίοδο 2013-14, και κατέκτησε το κύπελλο Ελλάδος. Το 2005 είχε κληθεί να αγωνιστεί με τη μικτή κόσμου.

Εν ενεργεία διεθνής με την Εθνική Αντρών και αρχηγός της. Μεγαλύτερες επιτυχίες του με την εθνική το χάλκινο μετάλλιο στους μεσογειακούς αγώνες του 2001 και η 4η θέση στο Ευρωπαϊκό Πρωτάθλημα Εφήβων το 1997. Επίσης, έχει πάρει μέρος στους Ολυμπιακούς Αγώνες της Αθήνας, καταλαμβάνοντας την 6η θέση.

Τίτλοι
------

**Σύλλογοι**

Κυπελλούχος Ελλάδος: 2002, 2014, 2016

Πρωταθλητής Ελλάδος: 2002, 2016

Πολυτιμότερος παίκτης του Ελληνικού πρωταθλήματος: 2001, 2003

Πρώτος σκόρερ της Μπουντεσλίγκα το 2008: 282 γκολ/ 34 αγώνες

**Εθνική Ελλάδος**

Παγκόσμιο Πρωτάθλημα Handball - 1999 | 1ος σκόρερ 

Παγκόσμιο Πρωτάθλημα Handball - 1999 | Καλύτερος εξτρέμ 

Μεσογειακοί Αγώνες - 2001 | Χάλκινο Μετάλλιο

Εξωτερικοί σύνδεσμοι
--------------------

* Βιογραφικό στην Ιστοσελίδα της Διεθνούς Oμοσπονδίας Handball
* 
* Official LinkedIn Page [*νεκρός σύνδεσμος*]

Αναφορές
--------

1. ↑  daynews.gr[*νεκρός σύνδεσμος*]
Αστική σημαία της Βόρειας Ρηνανίας-Βεστφαλίας, διαστάσεις 3:5.
Κρατική σημαία της Βόρειας Ρηνανίας-Βεστφαλίας, διαστάσεις 3:5.
Η **σημαία του κρατιδίου της Βόρειας Ρηνανίας-Βεστφαλίας** έχει διαστάσεις 3:5 είτε χρησιμοποιείται από τους πολίτες (αστική σημαία) είτε από τις κυβερνητικές αρχές (κρατική σημαία). Καθιερώθηκε το 1953.

Αστική σημαία
-------------

Η σημαία των πολιτών (*Landesflagge*) αποτελείται από τρεις ισομεγέθεις λωρίδες, χρώματος πράσινου (επάνω), λευκού (στη μέση) και κόκκινου (κάτω). Η επίσημη καθιέρωσή της έγινε στις 10 Μαρτίου του 1953. Ήταν ήδη σε χρήση, δύο χρόνια μετά την ίδρυση της Βόρειας Ρηνανίας-Βεστφαλίας,από το 1948.

Κρατική σημαία
--------------

Η σημαία που χρησιμοποιούν οι κρατικές αρχές (*Landesdienstflagge*) επίσης καθιερώθηκε το Μάρτιο του 1953 και είναι η αστική σημαία με το έμβλημα της Βόρειας Ρηνανίας-Βεστφαλίας στη μεσαία λευκή λωρίδα. Ο θυρεός που εικονίζεται στη σημαία είναι ασύμμετρος. Βασικό μέρος του είναι ένα άλογο.

Προέλευση
---------

Η σημαία αποτελεί συνδυασμό των σημαίων των δύο πρώην επαρχιών της Πρωσσίας, που ενώθηκαν και δημιούργησαν το σημερινό κρατίδιο: τη Βόρεια Ρηνανία και τη Βεστφαλία. 

|  |
| --- |
| Σημαίες των άλλοτε επαρχιών της Πρωσσίας: |
|  |  |
| Βόρεια Ρηνανία (1822-1946) | Βεστφαλία (1815-1946) |

Παρόμοιες σημαίες
-----------------

* Σημαία της ΟυγγαρίαςΣημαία της Ουγγαρίας
* Σημαία του ΙράνΣημαία του Ιράν

Πηγές
-----

* H σημαία στις **Σημαίες του Κόσμου**.

Παραπομπές
----------

1. ↑  Government of North Rhine-Westphalia (10 Μαρτίου 1953). «Gesetz über die Landesfarben, das Landeswappen und die Landesflagge» (στα Γερμανικά). Αρχειοθετήθηκε από το πρωτότυπο στις 12 Μαρτίου 2005. Ανακτήθηκε στις 10 Φεβρουαρίου 2008.

Βλέπε επίσης
------------

* Έμβλημα της Βόρειας Ρηνανίας-Βεστφαλίας
Στην ελληνική μυθολογία με το όνομα **Σαβάζιος** είναι γνωστή μία αρχαία ελληνική θρακική και φρυγική θεότητα. Ο Σαβάζιος ήταν θεός των ιππέων, της βλαστήσεως και του σιταριού. Ετυμολογικά, το δεύτερο συνθετικό του ονόματος (-ζιος) προέρχεται από την κοινή ινδοευρωπαϊκή ρίζα *Dyeus*, από όπου και οι λέξεις «Δίας» και «θεός», το λατινικό *deus* = θεός, κλπ.. Στην κλασική Ελλάδα τον παρομοίαζαν με τον Διόνυσο, αλλά η βάρβαρη και παράξενη λατρεία του δεν είχε πολλούς οπαδούς. Οι πιστοί του χόρευαν κρατώντας ιερά φίδια, ενώ κατά τις νύχτες εόρταζαν τον «μυστικό γάμο» των μυημένων με τον θεό. Το «Λεξικό της Σούδας» γράφει με απόλυτο τρόπο:

> 
> *«ο Σαβάζιος... ...είναι το ίδιο με τον Διόνυσο. Απέκτησε αυτήν την επίκληση από τις τελετές προς αυτόν. Γιατί οι βάρβαροι αποκαλούν τη βακχική κραυγή «σαβάζειν», οπότε και κάποιοι από τους `Ελληνες ακολούθησαν και απεκάλεσαν την κραυγή «σαβασμός»... ...Επίσης, ονομάζονταν «σαβοί» τα μέρη που είχαν αφιερωθεί στον Διόνυσο και στις βακχιάζουσές του. Ο Δημοσθένης στον «Υπέρ Κτησιφώντος» λόγο του [τους αναφέρει]»*
> 
> 
> 

Ο Σαβάζιος παριστάνεται σε απεικονίσεις πάντα πάνω σε άλογο, να φορά φρυγικό ένδυμα και με πλήθος σύμβολα. Η λατρεία του διαδόθηκε και στη Ρώμη, όπου πρωτοεμφανίζεται τον 2ο αιώνα π.Χ. και από εκεί σε ολόκληρη τη Ρωμαϊκή Αυτοκρατορία, όπως εξάλλου και άλλες ανατολικές λατρείες. Κάποτε το όνομα Σαβάζιος συγχέεται από τους Ρωμαίους με το εβραϊκό *Σαβαώθ* όταν οι συγκρητιστικές και μονοθεϊστικές τάσεις τον παρουσιάζουν ως τον θεό λυτρωτή. Ο Πλούταρχος γράφει στα *Συμποσιακά* του (ΙV 6) ότι οι Εβραίοι λάτρευαν τον Διόνυσο και ότι η «ημέρα των Σαββάτων» ήταν εορτή του Σαβαζίου.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 665

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 57407461
* LCCN: sh85116175
* GND: 118604473
* SUDOC: 027319660

 |

 |
Η **Ρένα Ασημακοπούλου** είναι Ελληνίδα δικαστικός και διατελέσασα πρόεδρος του Αρείου Πάγου από το 2011 έως το 2013.

Βιογραφικά στοιχεία
-------------------

Γεννήθηκε το 1946 στην κοινότητα Χατζή Πυλίας του νομού Μεσσηνίας, όπου τελείωσε και το γυμνάσιο.

Σπούδασε νομικά στο Πανεπιστήμιο Αθηνών και εισήλθε στον δικαστικό κλάδο το 1969. 

Το 2005 προήχθη σε Αρεοπαγίτη και το 2010 ανέλαβε αντιπρόεδρος του Αρείου Πάγου. 

Το 2010 όταν το Ανώτατο Δικαστικό Συμβούλιο εξέταζε την άσκηση πειθαρχικής δίωξης στον Ν. Ζαγοριανό, ανακριτή της υπόθεσης του σκανδάλου Siemens, η Ρένα Ασημακοπούλου μειοψήφισε μαζί με την Ελισάβετ Μουγάκου-Μπρίλλη ζητώντας να τεθεί ο κ. Ζαγοριανός σε προσωρινή αργία.

Στις 18 Ιουλίου 2011 ανέλαβε πρόεδρος του Αρείου Πάγου. Είναι η πρώτη γυναίκα που αναλαμβάνει το αξίωμα αυτό.

Εξωτερικοί σύνδεσμοι
--------------------

* Πρόεδρος του Αρείου Πάγου, Άρειος Πάγος

Παραπομπές
----------

1. ↑  Και σενάριο για την πρώτη γυναίκα πρωθυπουργό Αρχειοθετήθηκε 2012-05-10 στο Wayback Machine. Πρώτο Θέμα
2. ↑  Ρένα Ασημακοπούλου:«Οι δικαστές δεν είναι θεοί», Το Βήμα
Συντεταγμένες: 10°30′N 0°30′E﻿ / ﻿10.500°N 0.500°E﻿ / 10.500; 0.500

| Savanes Σαβάν |
| --- |
|  |
|
| Συνταγμένες: | 10°30′N 0°30′E |
|
| Χώρα: | Τόγκο |
|
| Πρωτεύουσα: | Νταπαόνγκ |
|
| Μεγαλύτερη πόλη: | Μανγκό |
|
|

Το **Σαβάν** (γαλλικά: Savanes) είναι η δεύτερη μεγαλύτερη από τις 5 περιφέρειες του Τόγκο. Πρωτεύουσα είναι η Νταπαόνγκ.

Πόλεις
------

Η μεγαλύτερη πόλη είναι η Νταπαόνγκ και δεύτερη μεγαλύτερη η Μανγκό. Άλλες πόλεις είναι η Μαντουρί και η Ταντζουαρέ.

Νομαρχίες
---------

Οι νομαρχίες του Σαβάν
* Κπεντζάλ
* Οτί
* Τατζουαρέ
* Τον

Γεωγραφία
---------

Το Σαβάν είναι η βορειότερη περιφέρεια του Τογκό. Βρίσκεται βόρεια της Καρά. Συνορεύει στα δυτικά με τις περιφέρειες της Γκάνα: με τη Βόρεια περιφέρεια στα νοτιοδυτικά και με την Άπω Ανατολικά στα δυτικά, με το διαμέρισμα του Μπενίν Ατακορά ανατολικά και τις περιφέρειες της Μπουρκίνα Φάσο: με τη Μπουλγκού στα δυτικά, με τη Κουλπελογκό στα βορειοδυτικά και με την Κομπινγκά στα νοτιοανατολικά.
Το Σαβάν είναι η μόνη περιφέρεια του Τογκό που συνορεύει με τη Μπουρκίνα Φάσο.

Το Σαβάν είναι η δεύτερη μικρότερη σε έκταση (μετά τη Μαριτίμ).

Το Σαβάν είναι η νοτιότερη περιφέρεια του Τογκό.

Δείτε επίσης
------------

* Περιφέρειες του Τόγκο

  


|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Περιφέρειες και Νομαρχίες του Τόγκο |
| --- |
|  |
| Μαριτίμ | 
* Αβέ
* Γκολφ
* Λακς
* Βο
* Γιοτό
* Ζιο
* Λομέ
 |  |
|  |
| Κεντρική | 
* Μπλιττά
* Σοτουμπουά
* Τσαουντζό
* Τσαμπά
 |
|  |
| Καρά | 
* Ασσολί
* Μπασάρ
* Μπιμά (Μπινά)
* Ντανκπέμ
* Ντουφελγκού
* Κεράν
* Κοζά
 |
|  |
| Πλατώ | 
* Aγκού
* Αμού
* Ντανί
* Εστ-Μονό
* Χαχό
* Κλοτό
* Μογέν-Μονό
* Ογκού
* Βαβά
 |
|  |
| Σαβάν | 
* Κπεντζάλ
* Οτί
* Τατζουαρέ
* Τον
 |
|  |
| Πρωτεύουσες Περιφερειών | 
* Λομέ
* Σοκοντέ
* Καρά
* Ατακπαμέ
* Νταπαόνγκ
 |

 |
Το **πρωτάθλημα καλαθοσφαίρισης Α' κατηγορίας ανδρών 1963-64** (αλλιώς πρωτάθλημα μπάσκετ "Κέντρου") διεξήχθη από τα μέσα Μαΐου έως τις αρχές Οκτωβρίου του 1964 με τη συμμετοχή 10 συλλόγων, ήτοι των Α.Ο. Παγκρατίου, Πανιωνίου, ΧΑΝ Νίκαιας, Ιωνικού Νικαίας, Αμύντα, Α.Ο. Ζωγράφου, Τυφώνα, Νήαρ Ηστ, Εθνικού Γ.Σ. και Εσπέρου Καλλιθέας. Η σύνθεση της κατηγορίας προέκυψε ως εξής: Από την τελική κατάταξη της Α΄κατηγορίας "Κέντρου" 1962-63 (12 ομάδων) προκρίθηκαν οι έξι σύλλογοι που κατέλαβαν τις θέσεις 7η-12η (καθώς οι έξι πρώτοι συμμετείχαν στην Α΄ Εθνική 1963-64). Τέσσερις ακόμη σύλλογοι (Τυφών, Έσπερος Καλλιθέας, Α.Ο. Ζωγράφου και ΧΑΝ Νίκαιας) προωθήθηκαν από τη Β΄ κατηγορία "Κέντρου" 1962-63. 

Οι δυο πρώτες ομάδες, ήτοι ο Πανιώνιος ως πρωταθλητής και το Παγκράτι σαν δεύτερο κέρδισαν το δικαίωμα να συμμετάσχουν στο Πανεπαρχιακό Πρωτάθλημα Καλαθοσφαίρισης Ανδρών που διοργανώθηκε εν συνεχεία, στο οποίο έλαβαν μέρος οι πρωταθλητές των κυριώτερων Ενώσεων της χώρας. Τελικά, ο Α.Ο. Παγκρατίου πέτυχε την άνοδό του στην Α΄Εθνική, μαζί με τον ΠΑΟΚ. Από την Α΄ Κατηγορία Αθηνών υποβιβάστηκαν δε, ο Τυφώνας με τον Έσπερο.

Πηγή
----

* Ηλεκτρονικό αρχείο της εφημερίδας "Έθνος"

Παραπομπές
----------

1. ↑  Εφημερίδα "ΕΘΝΟΣ", φύλλο της Πέμπτης 7 Μαΐου του 1964, σελ. 6, "Αρχίζει απόψε το πρωτάθλημα μπάσκετ Kέντρου"[*νεκρός σύνδεσμος*]
2. ↑  Φύλλο εφημερίδας "Αθλητική Ηχώ", της 1 Οκτωβρίου 1964, σελ. 4: "*Με 4 κρισίμους αγώνας σήμερον συνεχίζεται το πρωτάθλημα*"
3. ↑  "Πρωταθλητής Κέντρου στο μπάσκετ ο Πανιώνιος"[*νεκρός σύνδεσμος*]
4. ↑  "Ο Πανιώνιος 77-65 νικητής του Αμύντα"[*νεκρός σύνδεσμος*]
Ο **Αλ Σαΐντ Μπαγιαζίντ** (*Alsaid Bayazid*) γεννήθηκε στη Λαττάκεια στις 20 Ιανουαρίου του 1977 και είναι πρώην διεθνής σύριος ποδοσφαιριστής, που αγωνιζόταν ως επιθετικός.

Βιογραφικό
----------

Προτού έρθει στην Ελλάδα, αγωνίστηκε στο Συριακό πρωτάθλημα με τις Χοτίν ΣΚ Λαττάκεια και Αλ Τζαΐς ΣΚ Δαμασκού.
Το 1999 ήρθε στην Ελλάδα, παίρνοντας μεταγραφή στην Προοδευτική. Με τη φανέλα της Προοδευτικής αγωνίστηκε στα πρωταθλήματα της Α΄ Εθνικής και Β΄ Εθνικής κατηγορίας και το 2002 πήρε μεταγραφή στον Ακράτητο Άνω Λιοσίων, με τον οποίο για δυο χρονιές. Το 2004 επέστρεψε στη Συρία για την Χοτίν ΣΚ και το 2005 επέστρεψε προσωρινά στην Ελλάδα, παίρνοντας εκ νέου μεταγραφή στην Προοδευτική. Με τη φανέλα της Προοδευτικής αγωνίστηκε για μια χρονιά στην Β΄ Εθνική, μέχρι που το καλοκαίρι του 2006 αποχώρησε. Ακολούθως, επέστρεψε στη Συρία και κατόπιν αγωνίστηκε στο πρωτάθλημα Συρίας κατά σειρά με τις Χοτίν ΣΚ και Αλ Τζαΐς ΣΚ, τερματίζοντας το 2010 την ποδοσφαιρική του σταδιοδρομία.

Ως διεθνής ποδοσφαιριστής με την Εθνική Συρίας αγωνίστηκε από το 1997 μέχρι το 2001, με σύνολο 7 συμμετοχές και 11 τέρματα. Μετά το τέλος της ποδοσφαιρικής του σταδιοδρομίας, εργάζεται ως προπονητής ποδοσφαίρου.

Παραπομπές
----------

1. ↑  Έρχεται ο Μπαγιαζίτ tanea.gr
2. ↑  Το "πάρε-δώσε" της Β' Εθνικής contra.gr

Πηγές
-----

* Βιογραφικό ποδοσφαιρικής καριέρας Σαΐντ Μπαγιαζίντ transfermarkt.com
Το Αίγιο τον 17ο αιώνα.
Το **Τερριτόριο της Βοστίτσας** (*ιταλικά: Territorio di Vostizza*) ήταν διοικητική διαίρεση του Μορέα κατά την Ενετική κατοχή του, από το 1688 έως το 1715. Διοικητικά ανήκε στην επαρχία Αχαΐας με έδρα την πόλη "Βοστίτσα" το σημερινό Αίγιο.

Το Τερριτόριο δημιουργήθηκε πάνω στα όρια του Οθωμανικού Καζά της Βοστίτσας, διοικητική διαίρεση που προϋπήρχε. Στην Απογραφή Γκριμάνι του 1700 είχε 3.714 κατοίκους, 2.013 άντρες και 1.701 γυναίκες. 

Σύμφωνα με τον στατιστικό πίνακα του Ράγγε στα τέλη του 17ου αιώνα το τερριτόριο καταλάμβανε έκταση 546,912 στρέμματα, είχε 21 χωριά και 8 εγκαταλελειμμένα, 5 ορθόδοξα μοναστήρια, 4.165 κατοίκους κατανεμημένους σε 992 οικογένειες του 1688 το τερριτόριο είχε 4.165 κάτοικους και 992 οικογένειες. 

Περιλάμβανε επίσης τα χωριά: Cunena, Pandeleimona, Cacò Coriò, Porouizza, Diacofto, Gligori, Tumba, Efta Pites, Martidi, Tranò, Xeugalatio, Carachmati, Themeni, Tarazza, Caragumassi, Fteri, Alimocturi, Caliuia di Telopo tamo, Sta trumbia Metechio di Megaspileo, Risomilo, Lucca, Gumani, Matechio di San Michael Arcangel, San Zuanne, Procoua, Paraschievi, Buguschia, Bracoua, Franga, Maurichi και Pirgo.

Δείτε
-----

* Ενετικό Κτηματολόγιο της Βοστίτσας

Παραπομπές
----------

1. ↑  Θωμόπουλος, σελ. 201.
2. ↑  Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821).*
3. ↑  Θωμόπουλος, σελ. 200.
4. 1 2  Θωμόπουλος, σελ. 202.
5. 1 2  Ντόκος 1993.

Πηγές
-----

* Βασίλης Κ. Λάζαρης (επιμ.), *Στέφανου Ν. Θωμόπουλου "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμοι Α΄-Β΄, Αχαϊκές Εκδόσεις, Πάτρα 1998-1999. ISBN 960-7960-08-4. (Τόμος Α΄). ISBN 960-7960-09-2. (Τόμος Β΄).
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)

Βιβλιογραφία
------------

* Θεόδωρος Η. Λουλούδης, *Αχαΐα. Οικισμοί, οικιστές, αυτοδιοίκηση*, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
Ο **Ραμίζ Μπέης**, ή Ραμήζ Μπέης, ήταν αρχηγος του ναυτικού της Οθωμανικής Αυτοκρατορίας στη διάρκεια των Βαλκανικών Πολέμων.

Είχε διατελέσει αρχηγός της β΄ ναυτικής μοίρας του οθωμανικού στόλου όταν επιβαίνοντας του "Ασαρί Ταφίκ" προέβη τον Ιούνιο του 1909 σε έξοδο της μοίρας στο Αιγαίο ακολουθώντας διάφορους προκλητικούς για τους Έλληνες πλόες. Στη συνέχεια μετά τον ιταλοτουρκικό πόλεμο ανέλαβε διοικητής του οθωμανικού ναυστάθμου στη Κωνσταντινούπολη. Με το ξέσπασμα του Α΄ Βαλκανικού Πολέμου, το 1912, ανέλαβε αρχηγός του στόλου. Μετά τη ναυμαχία της Έλλης και της Λήμνου, όπου νίκησαν και στις δύο οι Έλληνες, αντικαταστάθηκε, μετά από απαίτηση του κομιτάτου, επειδή εγκατέλειψε τον αγώνα σε κρίσιμη στιγμή επιστρέφοντας στα Δαρδανέλια, όπου τη θέση του ανέλαβε ο Ταχίρ Μπέης.

Στη δίκη που προσάχθηκε ενώπιον πολεμικού στρατοδικείου που τελούσε υπό την προεδρία του Εμβέρ Πασά αποκαλύφθηκε ύπαρξη διαταγής του τότε υπουργού των ναυτικών Ναζίμ Πασά κατά την οποία δεν έπρεπε ν΄ απομακρυνθεί στίγματος το οποίο ρητά ορίζονταν. Εξηγώντας δε ο ίδιος Ραμίζ τους λόγους στροφής του προς τον Ελλήσποντο τελικά αθωώθηκε παμψηφεί.

Πηγές
-----

* "Μεγάλη Ελληνική Εγκυκλοπαίδεια" τομ.ΚΑ΄, σελ.43.
Ο **Ρόλαντ Ράτζενμπεργκερ** (γερμανικά: *Roland Ratzenberger*, 4 Ιουλίου 1960 – 30 Απριλίου 1994) ήταν Αυστριακός οδηγός της Φόρμουλα 1, ο οποίος αγωνίστηκε μόλις σε τρεις αγώνες με την ομάδα της MTV Simtek Ford την σεζόν του 1994. Στον 3ο αγώνα του, στην πίστα της Ίμολα και στα προκριματικά του Σαββάτου 30 Απριλίου 1994, ο Ράτζενμπεργκερ είχε σοβαρό ατύχημα, κατά το οποίο ο άτυχος 34χρονος οδηγός πέθανε ακαριαία στην πίστα. Επρόκειτο για ένα μαύρο Σαββατοκύριακο, αφού την επομένη ημέρα, στις 1 Μαΐου 1994, κατά τη διάρκεια του αγώνα, έχασε τη ζωή του και ο Άιρτον Σένα.

Η στροφή Villeneuve στην οποία έχασε τη ζωή του ο Ράτζενμπεργκερ

Οι συνθήκες του ατυχήματος
--------------------------

Στο γύρο που προηγήθηκε του ατυχήματος, η Σίμτεκ Φορντ του Ράτζενμπεργκερ είχε υποστεί ζημιά στην εμπρός αεροδυναμική πτέρυγα. Στον επόμενο γύρο η πτέρυγα δεν άντεξε τις αεροδυναμικές πιέσεις που αναπτύχθηκαν και έσπασε, με αποτέλεσμα να σφηνωθεί κάτω από το πάτωμα του αυτοκινήτου. Αυτό οδήγησε σε απώλεια ελέγχου της κατεύθυνσης και έξοδο από την πίστα. Η πρόσκρουση με τα προστατευτικά τοιχώματα έγινε με ταχύτητα 314,9 χλμ/ώρα. Ο θάνατος του οδηγού ήταν ακαριαίος, ως αποτέλεσμα κατάγματος στην βάση του κρανίου, καθώς το κεφάλι του συνέχισε να κινείται προς τα μπρος, ενώ το σώμα του ήταν δεμένο στο κάθισμα. Ο θάνατός του οδήγησε στην υιοθέτηση της συσκευής HANS για τους οδηγούς, που σταθεροποιεί το κεφάλι σε περίπτωση σύγκρουσης.

Παραπομπές
----------

1. ↑  «Οι 10 πιο εντυπωσιακές συγκρούσεις στη Φόρμουλα 1». Αρχειοθετήθηκε από το πρωτότυπο στις 18 Οκτωβρίου 2012. Ανακτήθηκε στις 19 Νοεμβρίου 2008.

Εξωτερικοί σύνδεσμοι
--------------------

* Πολυμέσα σχετικά με το θέμα  Roland Ratzenberger στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 8911157342856510100009
* LCCN: nb2019021250
* ISNI: 0000 0004 9715 8890
* GND: 1236499042

 |

 |
Ο **Σάσα Γιοβάνοβιτς** (Saša Jovanović) (γενν. 1974) είναι παλαίμαχος Σέρβος επιθετικός ποδοσφαιριστής που αγωνίστηκε την περίοδο 1996-2009 κυρίως στην Κύπρο. Πέρασε και από την Ελλάδα, όπου έπαιξε στην Α΄ Εθνική με τον Α.Ο. Τρίκαλα και τoν Πανιώνιο. Από τη σεζόν 2009-10 εργάζεται ως προπονητής στην Κύπρο.

Βιογραφικό
----------

Ο Σάσα Γιοβάνοβιτς γεννήθηκε στις 18 Ιουνίου 1974 στο Λέσκοβατς της τότε ενιαίας Γιουγκοσλαβίας. Ως έφηβος έπαιξε ποδόσφαιρο στην Ντουμπόσιτσα και από το 1995 στη Νάπρεντακ Κρούσεβατς. Το 1996 πήγε για πρώτη φορά στην Κύπρο, όπου αγωνίστηκε στην Ανόρθωση. Στη συνέχεια πέρασε από τον ΑΠΟΠ Πάφου, την ΑΕΛ Λεμεσού και το 1999 ήρθε στην Ελλάδα, στον Α.Ο. Τρίκαλα. Από το 2000 ως το 2002 αγωνίστηκεα στον Πανιώνιο και εν συνεχεία επέστρεψε στην Κύπρο. Έπαιξε διαδοχικά στην Αθλητική Ένωση Πάφου, ξανά στην ΑΕΛ, στον ΑΠΟΕΛ και έκλεισε την καριέρα του στην ΑΠΕΠ.

Το 2009 ξεκίνησε καριέρα προπονητή στον Ακρίτα Χλώρακα και από το 2010 υπέγραψε στον Ολυμπιακό Λευκωσίας. Μετά από ένα ανεπιτυχές, σύντομο πέρασμα από την ομάδα της Λευκωσίας, το καλοκαίρι του 2010, σε συνεργασία με τον Βούλγαρο Σλάβκοβ ανέλαβε την ΑΕ Πάφου. Το καλοκαίρι του 2011 ανέλαβε τον Ατρόμητο Γεροσκήπου, από τον οποίο αποδεσμεύτηκε μετά την 7η αγωνιστική, αφού η ομάδα δεν είχε καταφέρει εξασφαλίσει βαθμό.

Καριέρα
-------

| Χρονιές | Σύλλογος | Συμμετοχές | Γκολ |
| --- | --- | --- | --- |
| ως το 1995 |  Ντουμπόσιτσα | έφηβος |  |
| 1995-1996 |  Νάπρεντακ Κρούσεβατς | 4 | 0 |
| 1996-1997 |  Ανόρθωση Αμμοχώστου | 18 | 3 |
| 1997-1998 |  ΑΠΟΠ Πάφου | 25 | 12 |
| 1998-1999 |  ΑΕΛ Λεμεσού | 6 | 3 |
| 1999-2000 |  Α.Ο. Τρίκαλα | 22 | 11 |
| 2000-2002 |  Πανιώνιος | 29 | 7 |
| 2002-2005 |  ΑΕ Πάφου | 81 | 50 |
| 2005-2006 |  ΑΠΟΕΛ | 21 | 30 |
| 2006-2007 |  ΑΕΛ Λεμεσού | 21 | 7 |
| 2007-08 |  ΑΕ Πάφου | 5 | 0 |

Παραπομπές
----------

1. ↑  (πολλαπλές γλώσσες) *Transfermarkt*. 34483. Ανακτήθηκε στις 9  Οκτωβρίου 2017.
2. ↑  78199. Ανακτήθηκε στις 22  Απριλίου 2022.
3. ↑  Ιστοσελίδα SportNetCy, Ολυμπιακός: Ο Σάσα Γιοβάνοβιτς στον Προμαχώνα.[*νεκρός σύνδεσμος*], 24/12/2009
4. ↑  Ιστοσελίδα Philenews, Αθλητική Ένωση Πάφου
5. ↑  Ιστοσελίδα Πολίτης Sports, Σάσα: «Κοιμάμαι ήσυχος τα βράδια»[*νεκρός σύνδεσμος*], 01/11/2011
Ο **Ρόλαντ Πίετερ Σάφτενααρ** (*Roeland Pieter Schaftenaar,* γενν. 29 Ιουλίου 1988) είναι Ολλανδός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τον Ιωνικό Νίκαιας.

Σταδιοδρομία σε συλλόγους
-------------------------

Ξεκίνησε την επαγγελματική του σταδιοδρομία παίζοντας τέσσερα χρόνια στη LEB Oro, τη δεύτερη κατηγορία της Ισπανίας. 

Στις 11 Οκτωβρίου 2014, υπέγραψε με το Ρέθυμνο. Στις 24 Ιανουαρίου 2015, παρέτεινε τη συμβόλαιο του με το σύλλογο για άλλα δύο χρόνια. Μετά την προσωρινή απομάκρυνση από την ομάδα μετά από τα 4 πρώτα παιχνίδια της σεζόν 2016-17, επέστρεψε στο Ρέθυμνο στις 23 Ιανουαρίου 2017, για να αντικαταστήσει το Μπράντον Έντουαρντς. 

Στις 12 Σεπτεμβρίου 2017, έγινε μέλος του Φάρου Λάρισας.

Στις 14 Αυγούστου 2018, ανακοινώθηκε η απόκτηση του από τον Ιωνικό Νικαίας, ο οποίος διεκδικεί την άνοδο από την Α2 Εθνική στην Α1.

Εθνική Ολλανδίας
----------------

Είναι μέλος της Εθνικής Ολλανδίας, με την οποία αγωνίστηκε στο Ευρωμπάσκετ 2015.

Προσωπική ζωή
-------------

Είναι ο μεγαλύτερος αδελφός του, επίσης επαγγελματία καλαθοσφαιριστή, Όλαφ Σάφτενααρ.

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  *RealGM*. 4714. Ανακτήθηκε στις 4  Απριλίου 2022.
3. ↑   Το Ρέθυμνο Αιγαίο υπέγραψε την Roeland Schaftenaar.
4. ↑  «Η Roeland Schaftenaar επεκτείνεται με το Ρέθυμνο». Αρχειοθετήθηκε από το πρωτότυπο στις 14 Νοεμβρίου 2017. Ανακτήθηκε στις 11 Φεβρουαρίου 2019.
5. ↑   Ο Roeland Schaftenaar (πρώην Βοσνία) είναι νεοφερμένος στη Γ. Λάρισα-Φάρος.
6. ↑  «Eσκασε η "βόμβα" με τον Σάφτενααρ, ανακοινώθηκε από τον Ιωνικό Νικαίας». *www.sport24.gr*. 14 Αυγούστου 2018.
7. ↑  SCHAFTENAAR (NED).[*νεκρός σύνδεσμος*]
8. ↑  Moran, Danny (6 Φεβρουαρίου 2016). «Olaf Schaftenaar in search of NCAA Tournament dream that eluded brother». *The Oregonian*. Ανακτήθηκε στις 3 Οκτωβρίου 2016.

Εξωτερικοί σύνδεσμοι
--------------------

* Προφίλ LEB Oro
* Προφίλ στο draftexpress.com
* Προφίλ στο eurobasket.com Αρχειοθετήθηκε 2016-03-03 στο Wayback Machine.
Η **Σάρνια** (αγγλικά: Sarnia) είναι πόλη στο Νοτιοδυτικό Οντάριο του Καναδά, με πληθυσμό 71.594 κατοίκους το 2016. Είναι η μεγαλύτερη πόλη στη λίμνη Χιούρον και στην Κομητεία Λάμπτον. Η Σάρνια βρίσκεται στην ανατολική όχθη της διασταύρωσης μεταξύ των Άνω και Κάτω Μεγάλων Λιμνών, όπου η λίμνη Χιούρον ρέει στον ποταμό Σαιντ Κλαιρ, ο οποίος σχηματίζει τα σύνορα Καναδά-Ηνωμένων Πολιτειών, ακριβώς απέναντι από το Πορτ Χιούρον του Μίσιγκαν. Το φυσικό λιμάνι της περιοχής προσέλκυσε για πρώτη φορά τον Γάλλο εξερευνητή Λα Σαλ. Ονόμασε την τοποθεσία «Τα Ορμητικά Ρεύματα» στις 23 Αυγούστου 1679, όταν έβαλε άλογα και άνδρες να τραβήξουν τον μυοδρόμωνά του βάρους 45 τόνων ονόματι Le Griffon βόρεια έναντι του ρεύματος τεσσάρων κόμβων του ποταμού Σαιντ Κλαιρ.

Παραπομπές
----------

1. ↑  «Census Profile, 2016 Census – Sarnia, City (Census subdivision), Ontario and Canada (Country)». *Canada 2016 Census*. Statistics Canada. Ανακτήθηκε στις 7 Ιουλίου 2017. [*νεκρός σύνδεσμος*]
2. ↑  «Great Lakes Currents». NOAA/NOS/CO-OPS. Αρχειοθετήθηκε από το πρωτότυπο στις 24 Ιουλίου 2008. Ανακτήθηκε στις 30 Μαρτίου 2012.
3. ↑  «La Salle and the Griffon». Ανακτήθηκε στις 23 Αυγούστου 2013.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144280752
* LCCN: n83030020
* GND: 4694828-4

 |

 |
Συνθεσάιζερ Μουγκ
Το **συνθεσάιζερ** (επίσης γνωστό ως **ηλεκτρικό αρμόνιο** και **συνθετητής**) είναι ένα ηλεκτρονικό πληκτροφόρο μουσικό όργανο που παράγει σήματα ήχου. Οι ήχοι του παράγονται με μεθόδους που περιλαμβάνουν την αφαιρετική σύνθεση, την προσθετική σύνθεση, σύνθεση με διαμόρφωση συχνότητας και την παραμόρφωση φάσης. Οι ήχοι αυτοί κατόπιν μπορούν να αλλάξουν και να διαμορφωθούν χρησιμοποιώντας στοιχεία όπως φίλτρα, φακέλους και ταλαντωτές χαμηλής συχνότητας (LFO). Τα συνθεσάιζερ παίζονται τυπικά χρησιμοποιώντας πλήκτρα ή ελέγχονται με την βοήθεια sequencer, ή λογισμικού όπως ψηφιακοί σταθμοί ήχου DAW μέσω MIDI.

Όργανα όμοια με τα συνθεσάιζερ ξεκίνησαν στα μέσα του εικοστού αιώνα στις ΗΠΑ με όργανα όπως το RCA Mark II, που αποτελούνταν από λυχνίες κενού και ελεγχόταν με ηλεκτρονικές πλακέτες. Το συνθεσάιζερ Moog κατασκευάστηκε από τον Ρόμπερτ Μουγκ, βγήκε στην αγορά το 1964 και ήταν το πρώτο που χρησιμοποίησε μεθόδους αναλογικής σύνθεσης όπως ταλαντωτές VCO, φακέλους ADSR, φίλτρα VCF, γεννήτριες θορύβου, και sequencers και το σήμα δρομολογόταν στα εξαρτήματα (modules) με την βοήθεια καλωδίων (patch cables). Το 1970, το φθηνότερο, μικρότερο Minimoog έθεσε τον γενικό κανόνα του να είναι τα συνθεσάιζερ αυτόνομα όργανα με ενσωματωμένα πλήκτρα. Το πρώτο συνθεσάιζερ που βγήκε σε μαζική παραγωγή, το Yamaha DX7, έκανε δημοφιλή την ψηφιακή σύνθεση. Πλέον λογισμικό σύνθεσης ήχου μπορεί να ενσωματωθεί σε ένα μόνο μικροτσίπ και υπάρχουν software synthesizers αυτόνομα ή ως προεκτάσεις για DAW (VST, AU κ.ά.).

Τα συνθεσάιζερ θεωρούνταν στην αρχή αβάν-γκαρντ, και τα είχαν σε εκτίμηση στην ψυχεδελική κουλτούρα των 60's και στην αντικουλτούρα όμως είχαν μικρή εμπορική επιτυχία. Τo Switched-On Bach (1968), ένα άλμπουμ με διασκευασμένα κομμάτια του Μπαχ σε συνθεσάιζερ από την Wendy Carlos έφερε τα συνθεσάιζερ στο μέινστριμ. Έπειτα υιοθετήθηκαν από ηλεκτρονικά σχήματα και συγκροτήματα ροκ και ποπ στα 60's και τα 70's και χρησιμοποιήθηκαν ευρέως στην ποπ των 80s. Η δειγματοληψία που εισήγαγε το συνθεσάιζερ Fairlight κατα το 1979, επηρέασε όλα τα είδη μουσικής και είχε μεγάλο αντίκτυπο στην εξέλιξη της ηλεκτρονικής και χιπ χοπ μουσικής. Σήμερα το συνθεσάιζερ χρησιμοποιείται σχεδόν σε όλα τα είδη μουσικής, και θεωρείται ένα από τα πιο σημαντικά όργανα στη μουσική βιομηχανία. Σύμφωνα με το περιοδικό Fact το 2016, «το συνθεσάιζερ είναι το ίδιο σημαντικό και απανταχού, στην σύγχρονη μουσική όσο και η ανθρώπινη φωνή».

Δείτε επίσης
------------

* Πιάνο

Παραπομπές
----------

1. ↑  «Συνθεσάιζερ - Ελληνοαγγλικό Λεξικό WordReference.com». *WordReference.com*.
2. ↑  «The 14 most importants synths in electronic music history – and the musicians who use them» [Τα 14 πιο σημαντικά συνθεσάιζερ στην ιστορία ηλεκτρονικής μουσικής και ποιοι τα χρησιμοποιούν]. *factmag.com* (στα Αγγλικά).
Ο **Ρόμαν Σβιατοσλάβιτς** ο *ωραίος*, ρωσ. Роман Святославич Красивый [προφ. κράσιβι] (π. 1052 - 2 Αυγούστου 1079) από τον Οίκο των Ρουρικιδών-Τσέρνιγοβ ήταν πρίγκιπας του Τμουταρακάν (1073-79). Οι πρότεροι σύμμαχοί του Κουμάνοι, μετά την αποτυχημένη εκστρατεία μαζί του εναντίον τού θείου του Βσέβολοντ Α΄ του Κιέβου, τον σκότωσαν.

Βιογραφία
---------

Ήταν γιος τού Σβιατοσλάβ Β΄ πρίγκιπα τού Τσέρνιγοβ, Βλαντίμιρ, Κιέβου και της Κιλικίγιας (Καικιλίας). Το αρχικό όνομά του ήταν Μπόρις από τον θείο τού πατέρα του άγιο Μπόρις και βαπτίσθηκε Ρόμαν.

Σύμφωνα με τον ιστορικό Μάρτιν Ντίμνικ, διαδέχθηκε τον αδελφό του Ολέγκ Α΄ του Τσέρνιγοβ, ο οποίος μετακινήθηκε στο Βλαντίμιρ, όταν ο πατέρας τους έγινε μεγάλος πρίγκιπας τού Κιέβου το 1073. Δεν τον αναφέρουν οι πηγές ακόμη ως ηγεμόνα τού Τμουταρακάν.

Δεν αναφέρεται από πηγές ότι νυμφεύτηκε ή ότι είχε απογόνους. Η *έκθεση των εκστρατειών τού Ιγκόρ* τον αναφέρει ως "τον όμορφο Ρόμαν, γιο τού Σβιατοσλάβ".

Πηγές
-----

* "The Lay of Igor's Campaign" In *Medieval Russia's Epics, Chronicles, and Tales: Revised and Enlarged edition* (Edited by Serge A. Zenkkovsky) (1974). Penguin Books. pp. 167–192. (ISBN 0-452-01086-1).
* *The Russian Primary Chronicle: Laurentian Text* (Translated and edited by Samuel Hazzard Cross and Olgerd P. Sherbowitz-Wetzor) (1953). Medieval Academy of America. (ISBN 978-0-915651-32-0).


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Roman Svyatoslavich  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ρόμαν Μιχαήλοβιτς**, ρωσ. Роман Михайлович (π. 1218 - μετά το 1288) από τον Οίκο των Ρουρικιδών-Τσέρνιγοβ ήταν πρίγκιπας τού Τσέρνιγοβ (1246/7-μετά το 1288) και τού Μπριάνσκ (1246-μετά το 1288).

Βιογραφία
---------

Ήταν ο δευτερότοκος γιος τού Μιχαήλ τού *μάρτυρα* πρίγκιπα τού Τσέρνιγοβ & τού Κιέβου και της Ελένας (Μαρίας), κόρης τού Ρόμαν τού *μεγάλου* πρίγκιπα της Γαλικίας. Όταν ο αδελφός του Ροστισλάβ αποφάσισε να μείνει στην Ουγγαρία, ο πατέρας του τον απέκλεισε από την κληρονομία.

Το 1246 ο πατέρας του Μιχαήλ εκτελέστηκε από τους Τατάρους. Το μερίδιο τού Ρόμαν ήταν το Μπριάνσκ, που ήλεγχε τις ροές των ποταμών από το Τσέρνιχιβ προς το Σμολένσκ και τα όρη Βιατίτσι της Σουζνταλίας. Το *Χρονικό Λιουμπέτσκι* τον αναφέρει ως πρίγκιπα τού Τσέρνιχιβ. Όταν ο Μπατού χαν διέταξε να λάβουν έγγραφο άδειας είσπραξης φόρων (yarlik), μόνο όσοι πρίγκιπες είχαν υποβάλλει υποτέλεια σε αυτόν, ο Ρόμαν -μετά την εκτέλεση τού πατέρα του- θα το έλαβε εκείνος. Τα χρονικά δεν το αναφέρουν, το υποδηλώνει όμως ο Τζοβάννι ντι Πλάνο Καρπίνι στην *Ιστορία των Μογγόλων, των λεγομένων Τατάρων*: "Όταν φύγαμε από τη χώρα των Κουμάνων, συναντήσαμε τον Ρόμαν πρίγκιπα των Ρώσων με την ακολουθία του, που πήγαινε στους Τατάρους".

Οικογένεια
----------

Νυμφεύτηκε την Άννα και είχε τέκνα:

* Ολέγκ, πρίγκιπας τού Τσέρνιγοβ και Μπριάνσκ.
* Μιχαήλ.
* Όλγα (Ελένα), παντρεύτηκε τον Βσέβολοντ Βασίλκοβιτς πρίγκιπα της Βολινίας.

Πηγές
-----

* Dimnik, Martin: The Dynasty of Chernigov - 1146-1246; Cambridge University Press, 2003, Cambridge; ISBN 978-0-521-03981-9.
* DiPlano Carpini, Giovanni (Author) - Hildinger, Erik (Translator): The Story of the Mongols whom We Call the Tartars; Branden Publishing Company, Inc, 1996, Boston, MA; ISBN 0-8283-2017-9.

1. ↑  Ανακτήθηκε στις 26  Νοεμβρίου 2018.
Το **Ραμγκάρ** είναι ένα χωριό στο Τσατίσγκαρ της Ινδίας. Η πλησιέστερη μεγάλη πόλη είναι το Αμπικαπούρ. Οι λόφοι Ραμγκάρ βρίσκονται σε κοντινή απόσταση.

Λόφοι
-----

Οι λόφοι Ραμγκάρ είναι δημοφιλής τουριστικός προορισμός. Υπάρχουν πολλές σπηλιές στο Ραμγκάρ. Πιστεύεται ότι είναι το αρχαιότερο θέατρο στον κόσμο.

Πιστεύεται επίσης ότι ο λόρδος Ράμα έχει έρθει εδώ και έζησε κατά την εξορία του. Αυτό είναι το θέατρο του Καλιντάσα (ένας από τους μεγαλύτερους ποιητές στον κόσμο στα Σανσκριτικά). Εδώ, αν κάποιος μιλήσει στο θέατρο ο ήχος του/της μπορεί να ακουστεί μακριά. Σε μια άλλη σπηλιά, υπάρχουν κάποια έργα της αρχαίας εποχής. Επίσης υπάρχει μια μεγάλη τρύπα, και πιστεύεται ότι όταν ο θεός Ραμ έζησε εδώ αυτή η τρύπα χρησιμοποιήθηκε για να κρατήσει ένα ρολόι για τους εισβολείς. Πιστεύεται επίσης ότι ο Ραμγκάρ βρίσκεται στο δρόμο για Λάνκα, το Ραβάν (ο δαίμονας που απήγαγε τη Σίτα) πήρε τη Σίτα (γυναίκα του θεού Ραμ).

Δείτε επίσης
------------

* Τουρισμός στο Τσατίσγκαρ
* Σίτα Μάρχι Νατιασάλα

Παραπομπές
----------

1. ↑  «Ramgarh Village in Oudgi (Surguja) Chhattisgarh». villageinfo.in. Ανακτήθηκε στις 31 Μαΐου 2017.
2. ↑  Chhattisgarh Tourism website describing Ramgarh
Ο **Ρόμπερτ Άμποτ** (αγγλικά: Robert Abbot‎, περ. 1588 - περ. 1662) ήταν Άγγλος θεολόγος που προώθησε πουριτανικά δόγματα. Με έδρα το Κράνμπρουκ του Κεντ, έγραψε αντικαθολικά έργα και καλλιέργησε έναν τοπικό κύκλο μεταξύ των ευγενών του Κεντ.

Βιογραφία
---------

Ο Ρόμπερτ Άμποτ σπούδασε στο Πανεπιστήμιο του Κέιμπριτζ και αργότερα στο Πανεπιστήμιο της Οξφόρδης. Οι λεπτομέρειες της εκκλησιαστικής σταδιοδρομίας του Άμποτ είναι κάπως ασαφείς και μπορούν να συγκεντρωθούν μόνο από αποσπασματικά στοιχεία, αλλά με βάση κάτι που έγραψε στο έργο του *Bee Thankfull London and her Sisters*, είναι πιθανό ότι ξεκίνησε την εκκλησιαστική του υπηρεσία με μια αποστολή ως «βοηθός ενός σεβασμιώτατου ιερέα». Μια σημείωση στο περιθώριο δείχνει ότι ο εν λόγω ιερέας ήταν ο "Master Haiward of Wool Church", στο Ντόρσετ. Το 1616 διορίστηκε από τον Τζορτζ Άμποτ στην εφημερία του Κράνμπρουκ στο Κεντ. Η διακονία του στο Κράνμπρουκ θεωρήθηκε επιτυχής, αλλά διακρίθηκε για την έλλειψη ανοχής του απέναντι στους αντικομφορμιστές. Το 1643, ο Άμποτ εγκατέλειψε το Κράνμπρουκ και έγινε εφημέριος του Σάουθγουικ στο Χαμσάιρ. Αργότερα, έγινε εφημέριος στο «εξωραϊσμένο» Ούνταλ του Σεντ Όστινς, στο Λονδίνο, όπου όπως φαίνεται εξακολουθούσε να λειτουργεί το 1657. Μεταξύ του 1657 και του 1658, και το 1662, ο Άμποτ φαίνεται να εξαφανίζεται από τα αρχεία και οι δραστηριότητές του είναι άγνωστες.

Γραπτά έργα
-----------

Τα βιβλία του Ρόμπερτ Άμποτ διακρίνονται μεταξύ των έργων της εποχής του για τη συντομία και την ποικιλία τους. Εκτός από αυτά που αναφέρθηκαν παραπάνω, έγραψε τα βιβλία *Triall of our Church-Forsakers* (1639), *Milk for Babes, or a Mother's Catechism for her Children* (1646) και *A Christian Family builded by God, or Directions for Governors of Families* (1653).

Ταυτοποίηση του πατέρα
----------------------

Ο Άμποτ θεωρείται ενίοτε λανθασμένα ως γιος του Αρχιεπισκόπου του Καντέρμπερι με το ίδιο επώνυμο, Τζορτζ Άμποτ. Η παρεξήγηση μπορεί να προέρχεται από ένα χωρίο στο έργο του Ρόμπερτ Άμποτ *A Hand of Fellowship to Helpe Keepe out Sinne and Antichrist*, στο οποίο ευχαριστεί τον Αρχιεπίσκοπο για την «κοσμική υποστήριξη», την «καλύτερη γήινη έκφραση» και τις «πατρικές παροτρύνσεις».

Παραπομπές
----------

1. ↑  «Abbot, Robert (fl. c. 1589–1652), Church of England clergyman and religious writer». *Oxford Dictionary of National Biography* (στα Αγγλικά). doi:10.1093/ref:odnb/9. Ανακτήθηκε στις 30 Αυγούστου 2022.
2. 1 2  Chisholm 1911.

Βιβλιογραφία
------------

* Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Abbot, Robert» *Εγκυκλοπαίδεια Μπριτάννικα* **1** (11η έκδοση) Cambridge University Press, σελ. 23

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 65423947
* LCCN: n84233618
* ISNI: 0000 0000 6367 1646

 |

 |
Ο **Σιδηροδρομικός Σταθμός Αγίου Αθανασίου** ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής, στη χιλιομετρική θέση 3,100 από το σταθμό Αιτωλικού. Βρισκόταν στο Αιτωλικό, δυτικά της νήσου όπου βρίσκεται η κυρίως πόλη του Αιτωλικού, και πήρε το όνομά του από τη συνοικία του Αγίου Αθανασίου την οποία εξυπηρετούσε ως προαιρετική στάση. Δεν διέθετε κάποια ιδιαίτερη εγκατάσταση. Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής.

  

  


| **Προηγούμενος σταθμός** | **Σιδηροδρομικές γραμμές** | **Επόμενος σταθμός** |
| --- | --- | --- |
| Αιτωλικό Πόλη |   | Αιτωλικό - Κατοχή
(κατηργημένη) |   | Οδός Γουριάς |
Το **συνιστώμενο όριο έκθεσης (recommended exposure limit)** (**REL**) είναι ένα όριο επαγγελματικής έκθεσης (occupational exposure limit) που έχει προταθεί από το Εθνικό Ινστιτούτο για την Επαγγελματική Υγεία και
Ασφάλεια (ΗΠΑ) (NIOSH) στην Υπηρεσία Επαγγελματικής Ασφάλειας και Υγείας (ΗΠΑ) (OSHA) για αποδοχή ως όριο επιτρεπτής έκθεσης. Το REL είναι ένα επίπεδο που το NIOSH πιστεύει ότι μπορεί να προστατεύσει την ασφάλεια και την υγεία των εργαζομένων για όλη τη διάρκεια της εργατικής ζωής ενός εργαζομένου, αν χρησιμοποιηθεί σε συνδυασμό με τους ελέγχους μηχανικής και εργασίας στην πράξη, την ιατρική παρακολούθηση, την ανακοίνωση και επισήμανση των κινδύνων, την εκπαίδευση των εργαζομένων και τα μέσα ατομικής προστασίας (personal protective equipment). Κανένα REL δεν έχει υιοθετηθεί από την OSHA, αλλά χρησιμοποιούνται ως οδηγοί από κάποιες βιομηχανίες και νομικούς οργανισμούς. Τα REL για χημικές εκθέσεις εκφράζονται συνήθως σε μέρη ανά εκατομμύριο (ppm), ή μερικές φορές σε χιλιοστογραμμάρια ανά κυβικό μέτρο (mg/m3). Αν και νομικά δεν είναι εκτελεστά όρια, τα REL της NIOSH εξετάζονται από την OSHA κατά την έκδοση νομικά εκτελεστών PEL.

Εξωτερικοί σύνδεσμοι
--------------------

* NIOSH Pocket Guide to Chemical Hazards
To  **Σάρκωμα του Ewing** είναι ο συχνότερος καρκίνος των οστών για άτομα παιδικής ηλικίας.

Επιδημιολογία
-------------

Ο όγκος αυτός δεν εμφανίζεται σχεδόν ποτέ σε άτομα της μαύρης φυλής. Κατά 90% εμφανίζεται στα οστά και 10% σε μαλακά μόρια.

Αίτια
-----

Όπως και σχεδόν σε όλα τα είδη των καρκίνων, έτσι και αυτός δεν έχει σαφή αιτιολογία. Φαίνεται να παίζει καθοριστικό ρόλο μία  γονιδιακή μετάθεση ανάμεσα στα χρωμοσώματα 11 και 22 που καταλήγει στην ένωση γονιδίων.

Κλινική εικόνα
--------------

Κυρίως εμφανίζεται στην διάφυση των μακρών οστών. Ωστόσο, έχει βρεθεί και στα πλατέα οστά. Ακτινολογικά εμφανιζεται σαν μια περιοχή έντονα διηθημένη. Είναι ιδιαίτερα εμφανής μία περιοχή που έχει υποστεί οστεόλυση, με αποτέλεσμα πολλοί να κάνουν λόγο για εικόνα 'φλοιών κρεμμυδιού'. Αυτή είναι η λεγόμενη περιοστική αντίδραση. Η προσπάθεια δηλαδή του οργανισμού να ανακτήσει το χαμένο οστό.

Διαφοροδιάγνωση
---------------

Είναι πολύ δύσκολη και πρέπει να γίνει κυρίως από ασθένεις με παρόμοια ακτινολογική εικόνα. Τέτοιες είναι η οστεομυελίτιδα, η το κάταγμα και το οστεοσάρκωμα. Η διάγνωση μπορεί να γίνει από το ιστορικό, από βιοχημικές, ανοσολογικές, ακτινολογικές εξετάσεις ( ΑΑ, σπινθηρογράφημα, αξονική, μαγνητική) καθώς και βιοψία.

Χημική συμπεριφορά
------------------

Είναι ένας ιδιαίερα διηθητικός όγκος, που δίνει μεταστάσεις. Αυτές είναι κυρίως στο μυελό των οστών, στους πνεύμονες και τα οστά. Παρ'όλα αυτά υπάρχουν και σαρκώματα Ewing που δεν δίνουν μεταστάσεις. Από αυτή τη συμπεριφορά εξαρτάται και η πρόγνωση της νόσου.

Θεραπεία
--------

Η νόσος αυτή θεραπεύεται χειρουργικά, με πλήρη εκτομή του όγκου. Επίσης τόσο προεγχειρητικά όσο και μετεγχειρητικά γίνεται χορήγηση ακτινοθεραπείας. Παράλληλα στους ασθενείς γίνεται χορήγηση φαρμάκων με σκοπό την χημειοθεραπεία τους.

Βιβλιογραφία
------------

* Χειρουργική παίδων Α. ΖΑΒΙΤΣΑΝΑΚΗΣ & ΣΥΝΕΡΓΑΤΕΣ ΘΕΣΣΑΛΟΝΙΚΗ 2011 ΣΑΡΚΩΜΑ EWING σελ 264-265
* ΑΠΕΙΚΟΝΙΣΤΙΚΗ ΔΙΑΓΝΩΣΤΙΚΗ ΤΑ ΒΑΣΙΚΑ ΚΑΙ ΤΑ ΘΕΜΕΛΙΩΔΗ ΑΘΑΝΑΣΙΟΣ Σ. ΔΗΜΗΤΡΙΑΔΗΣ κεφάλαιο 12 Σελ. 357
Συντεταγμένες: 38°26′16″N 21°21′53″E﻿ / ﻿38.4379°N 21.3647°E﻿ / 38.4379; 21.3647

Άποψη του σιδηροδρομικού σταθμού του Αιτωλικού
Το κτίριο του σταθμού
Ο **Σιδηροδρομικός Σταθμός Αιτωλικού** ήταν σταθμός του ΟΣΕ επί των εξής σιδηροδρομικών γραμμών:

* Κρυονερίου - Αγρινίου, στη χιλιομετρική θέση 26,890 από το Κρυονέρι Λιμένα.
* Αιτωλικού - Κατοχής, της οποίας αποτελούσε αφετηρία.

Ο σταθμός Αιτωλικού πήρε το όνομά του από την πόλη την οποία εξυπηρετούσε, το Αιτωλικό, αλλά βρισκόταν εκτός αυτής, ανατολικά της νήσου του Αιτωλικού στην οποία είναι κτισμένη η κυρίως πόλη του Αιτωλικού. Εγκαινιάστηκε από τους Σιδηροδρόμους Βορειοδυτικής Ελλάδος τον Οκτώβριο του 1890, ενώ αποτελούσε την αφετηρία της γραμμής Αιτωλικού - Κατοχής από το 1912 μέχρι το 1943, οπότε και έκλεισε η γραμμή. Στις 22 Ιουνίου 1944 έγινε μάχη στον σταθμό ανάμεσα στον ΕΛΑΣ και σε αμαξοστοιχία που μετέφερε Γερμανούς. Ο σταθμός Αιτωλικού έκλεισε το 1972 μαζί με τη γραμμή Κρυονερίου - Αγρινίου. Διέθετε μία πλευρική αποβάθρα και βοηθητικές εγκαταστάσεις, ενώ η σημερινή του μορφή ανάγεται στο 2003.

Παραπομπές
----------

1. ↑  Οι κολασμένοι «κλουβίτες» της κατοχής

Πηγές
-----

* *Οι Σιδηρόδρομοι της Κεντρικής Ελλάδας (1869-1969)*, Καλαμαριά: Μουσείο Φωτογραφίας «Χρήστος Καλεμκερής» Δήμου Καλαμαριάς, 2005, ISBN 9608794617.

  


| **Προηγούμενος σταθμός** | **Σιδηροδρομικές γραμμές** | **Επόμενος σταθμός** |
| --- | --- | --- |
| Φοινικιά |   | Κρυονέρι - Αγρίνιο
(κατηργημένη) |   | Κεφαλόβρυσο |
| *Τερματικός* |   | Αιτωλικό - Κατοχή
(κατηργημένη) |   | Είσοδος Αιτωλικού |
Έρευνα συνθετικής βιολογίας στο Ερευνητικό Κέντρο της NASA Ames. 
Η **συνθετική βιολογία** (SynBio) είναι ένα διεπιστημονικό πεδίο έρευνας που επιδιώκει να δημιουργήσει νέα βιολογικά μέρη, συσκευές και συστήματα, ή να επανασχεδιάσει συστήματα που ήδη βρίσκονται στη φύση. 

Είναι ένας κλάδος της επιστήμης που περιλαμβάνει ένα ευρύ φάσμα από μεθοδολογικές προσεγγίσεις από πολλούς και διάφορους κλάδους. Κάποιοι εξ αυτών είναι η βιοτεχνολογία, η γενετική μηχανική, η μοριακή βιολογία, η μοριακή μηχανική, η βιολογία συστημάτων, η επιστήμη μεμβράνων, η βιοφυσική, η χημική και η βιολογική μηχανική, η ηλεκτρονική μηχανική και η μηχανική υπολογιστών, η μηχανική ελέγχου συστημάτων και η εξελικτική βιολογία. 

Λόγω της αύξησης των δυνατοτήτων της γενετικής μηχανικής και του μειωμένου κόστους σύνθεσης και προσδιορισμού της αλληλουχίας DNA, το πεδίο της συνθετικής βιολογίας αναπτύσσεται ραγδαία. Το 2016, περισσότερες από 350 εταιρείες σε 40 χώρες ενεπλάκησαν ενεργά με εφαρμογές της συνθετικής βιολογίας. Όλες αυτές οι εταιρείες είχαν εκτιμώμενη καθαρή αξία 3,9 δισεκατομμυρίων δολαρίων στην παγκόσμια αγορά.

Δείτε επίσης
------------

* Ξενοβιολογία

Παραπομπές
----------

1. ↑  Bueso, F. Y.; Tangney, M. (2017). «Synthetic Biology in the Driving Seat of the Bioeconomy». *Trends in Biotechnology* **35** (5): 373–378. doi:10.1016/j.tibtech.2017.02.002. PMID 28249675.

Εξωτερικοί σύνδεσμοι
--------------------

* 
* Συνθετική βιολογία βιβλία δημοφιλή επιστημονικά βιβλία και εγχειρίδια
* Εισαγωγική Περίληψη της Συνθετικής Βιολογίας Αρχειοθετήθηκε 2018-04-02 στο Wayback Machine.. Συνοπτική επισκόπηση των εννοιών, των εξελίξεων και των εφαρμογών της συνθετικής βιολογίας
* Συνεργατικό άρθρο επισκόπησης για τη Συνθετική Βιολογία
* Η αμφιλεγόμενη εκκίνηση DNA θέλει να επιτρέψει στους πελάτες να δημιουργήσουν πλάσματα (2015-01-03), *San Francisco Chronicle*
* Είναι ζωντανό, αλλά είναι ζωή: Συνθετική βιολογία και το μέλλον της δημιουργίας (28 Σεπτεμβρίου 2016), *World Science Festival*